***מלונות בליטא***

ליטא היא ארץ יפה וזולה יחסית למטייל ומציעה פתאונות איכסון בכל רמות המחירים - מלונות,הוסטלים ודירות להשכרה.על בסיס יומי או שבועי. לרוב קשה להשיג מקומות במלונות הפופולריים בקיץ ברגע האחרון - במיוחד אלו שקרובים לאתרים מבוקשים, עיר עתיקה וכו' - בשל העונה הקצרה יחסית של הקיץ

בערים הגדולות ניתן למצוא מבחר גדול של מלונות בכל קשת המחירים. החל במלונות 3, 4 ו 5 כוכבים עם בריכת שחיה מחוממת, סאונה וחדר כושר וכלה באכסניות ובתי הארחה ברמות שונות

מושג הצימרים כמו שקיימים ברוב אירופה עדיין לא מפותח דיו בליטא, אולם במקביל נושא התיירות כפרית החל לתפוס תאוצה גדולה בליטא בשנים האחרונות, ויותר ויותר בעלי אדמות חקלאיות או בעלי חלקות אדמה ביערות או ליד אגמים ונחלים החלו לבנות אכסניות קטנות ברמות שונות למטיילי הטבע

ברוב המקרים מדובר על כמה מבנים מודרניים מעץ עם מספר חדרים פרטיים, מטבח בכל מבנה ושירותים. לכל אתר כזה יש סאונה - ברוב המקרים מה שנקרא סאונה רוסית שהיא הרבה יותר פופולרית מסאונה פינית שהיא יבשה יותר.

יחד עם זאת  ניתן למצוא מוטלים ובתי הארחה רבים בצידי הדרך וזאת בעיקר בשל העובדה שליטא היא ארץ מעבר של סחורות מאירופה המערבית לרוסיה או תושבים שנעים בין הארצות הבלטיות וזקוקים ללינה ללילה.

 אם חושבים על טיול בקיץ - רצוי לטפל בהזמנת חדרים זמן מתאים לפני הנסיעה ולא להשאיר לרגע האחרון. גם המחירים באתרים השונים להזמנת חדרים לא תמיד משקפים את המחיר האמיתי ויש לבדוק היטב את התנאים כי בהרבה מקרים יש לשלם מראש כדי לקבל את המחיר הרשום, או שאינו כולל ארוחות וכו' והכי חשוב בהרבה מקרים בקיץ לא ניתן לבטל הזמנות במקומות מסויימים.

הערים המבוקרות בליטא:

**VILNIUS וילנה**  - עיר הבירה. כל שנה יש מחסור בעונת הקיץ ולכן חשוב לדאוג לחדרים מראש ולא כמה שבועות מראש. יש בניה של מלונות כדי לתת מענה על הביקוש הגובר ועולה משנה לשנה. וילנה עיר יפה עם טעם של פעם, רמת הבטחון האישי גבוהה וניתן לטייל ללא חשש גם בשעות הקטנות. העיר מוצפת בבתי קפה ומסעדות ברמה טובה וזולה מאד יחסית. העיר העתיקה של וילנה גדולה מהעיר העתיקה של שתי המדינות הבלטיות השכנות: לטביה ואסטוניה וגם יותר זולה יחסית. יש הרבה אפשרויות בילוי בערבים בוילנה.

**NIDA**   **נידה** שלחוף הים הבלטי, כיון שחייבים להגיע עם מעבורת המקום נחשב לתיירים אמידים בעיקרון. בשל העובדה שהאיזור היה בשליטה גרמנית במשך מאות שנים ניתן להבין גם מדוע הוא פופולרי על תיירים גרמנים...המלונות יקרים יחסית אולם ניתן למצוא צימרים זולים יחסית למחירי המלון בבתים של תושבים בשתי עיירות על הכביש שמוביל לנידה....קשה להשיג חדרים ברגע האחרון בקיץ

**PALANGA פאלאנגה** עיר קייט ידועה גם היא על חוף הים הבלטי. רצוי וחייבים לדאוג למלון מראש בעיקר בסופי שבוע – כי אז לא תמצאו מקום בקלות. מקומיים מערים אחרות מגיעים בימי שישי ומחפשים חדרים להשכרה בבתים פרטיים בקיץ, כיוון שרוב תושבי המקום מתפרנסים מהשכרת מקומות לינה וכבר בכביש הכניסה לפלאנגה ניתן לראות תושבים עומדים עם שלטים ומחירים...

**שוונטוי**  עוד עיר תיירות מקסימה אולם קטנה יותר היא בצפון לפלאנגה, עיר קטנה ושוקקת חיים בקיץ עם חוף ים נקי.שוונטוי היתה ידועה יותר כמקום זול יותר מפלנגה ומקום יחסי זול למשפחות שבאות להעביר שבוע במקום.

**דרוסקיניקאי** שהיא עיר מרפא מציעה מבחר מלונות עם ובלי טיפולים. בדרך כלל ניתן לקבל חבילת נופש של 3 עד 7 ימים שכוללת לינה, ארוחות וטיפולים בהתאם להמלצת רופא המקום. במקום יש מבחר גדול של בתי הארחה ברמות שונות וכן ניתן לשכור דירות על בסיס יומי - אולם לא ברגע האחרון.